<classify> KHARTOUM, SUDAN SUDAN inahitaji msaada wa dola za Marekani bilioni 8 katika kipindi cha miaka miwili ijayo ili iweze kujinasua na gharama za kuagiza bidhaa za nje pamoja na kuisaidia kuujenga upya uchumi wake uliovurugika baada ya miezi kadhaa ya vurugu za kisiasa. Hayo ni kwa mujibu wa Waziri Mkuu mpya wa taifa hilo, Abdallah Hamdok, ambaye amekula kiapo chake siku chache zilizopita. Kiongozi huyo ambaye ataongoza Serikali ya mpito katikakipindi cha miaka mitatu ijayo, alisema kiasi kingine cha akiba ya fedha zakigeni cha dola bilioni 2 kitahitajika ili kudhibiti kuporomoka kwa thamani yasarafu ya nchi hiyo. Mchumi Hamdok mwenye umri wa miaka 61, ambaye amewahi kufanyakazi katika kamisheni ya uchumi ya Umoja wa Mataifa kwa Afrika, alisema ameanzakufanya mazungumzo na Shirika la Fedha la Kimataifa IMF na Benki ya Dunia,yenye lengo la kufanya marekebisho ya deni la Sudan na kuyashawishi mataifa rafikina vyombo vingine vya fedha kuhusu msaada huo. Katika mahojiano yake na Reuters, Hamdok alisema katikakipindi cha miaka miwili ijayo, Sudan italazimika kulipa madeni na kufanyajuhudi kubwa za kufufua uchumi wake kwani imedhoofishwa sana na mgogoro wamiezi kadhaa sasa wa kisiasa. Alisema Sudan hivi sasa inahitaji msaada wa kigeni wa zaidi yadola bilioni nane kuweza kukabiliana na changamoto zake nyingi, hasa zakiuchumi. Aliongeza kuwa mazungumzo baina yake na Mfuko wa Kimataifa waFedha na Benki ya Dunia yameshaanza kama juhudi za kuyashawishi mashirika hayomuhimu ya kifedha ya kimataifa kuipatia tena mikopo Sudan. Jumatano iliyopita, Hamdok alikula kiapo cha kuwa Waziri Mkuuwa Serikali ya mpito ya Sudan. Baraza la Mpito la Kijeshi la Sudan limekuwa likitawala nchinihumo tangu Aprili 11, mwaka huu baada ya kupinduliwa Jenerali Omar al Bashir. Mara kwa mara baraza hilo lilikuwa likituhumiwa kukwamishamambo ili kuzuia utawala wa kiraia nchini humo, lakini kusimama imara wananchikatika maandamano kumelilazimisha baraza hilo la kijeshi linaloungwa mkono naSaudi Arabia, Imarati na Misri lisalimu amri na kuruhusu kushirikishwakikamilifu wananchi katika utawala.  <topic>: kimataifa 